CELEX: 52003PC0751
Language: fi
Date: 2003-12-04
Title: Ehdotus: neuvoston päätös korruption vastaisen Yhdistyneiden Kansakuntien yleissopimuksen allekirjoittamisesta Euroopan yhteisön puolesta

Avis juridique important

|

52003PC0751

Ehdotus: neuvoston päätös korruption vastaisen Yhdistyneiden Kansakuntien yleissopimuksen allekirjoittamisesta Euroopan yhteisön puolesta  /* KOM/2003/0751 lopull. */  

Ehdotus: NEUVOSTON PÄÄTÖS korruption vastaisen Yhdistyneiden Kansakuntien yleissopimuksen allekirjoittamisesta Euroopan yhteisön puolesta(komission esittämä)PERUSTELUT1. taustaaYhdistyneiden Kansakuntien yleiskokouksen 4 päivänä joulukuuta 2000 antamassa päätöslauselmassa 55/61 päätettiin perustaa kaikille valtioille avoin tilapäinen komitea, jonka tehtävänä on laatia tehokas korruption vastainen kansainvälinen oikeudellinen asiakirja. Yleiskokous pyysi pääsihteeriä kutsumaan kokoon hallitustenvälisen avoimen asiantuntijaryhmän, joka tarkastelee ja laatii alustavia yksityiskohtaisia ohjeita siitä, kuinka tällaisesta asiakirjasta neuvotellaan.Yleiskokous toisti 20 päivänä joulukuuta 2000 antamassaan päätöslauselmassa 55/188 pyyntönsä pääsihteerille sellaisena kuin se oli päätöslauselmassa 55/61 ja kehotti asiantuntijaryhmää tarkastelemaan kysymystä laittomasti siirretyistä varoista ja niiden palauttamisesta lähtömaahan.Korruption vastaisen yleissopimuksen neuvotteluista vastaava tilapäinen komitea piti tammikuun 2002 ja lokakuun 2003 välillä seitsemän istuntoa ja täytti näin yleiskokouksen antaman valtuutuksen yleissopimusluonnoksen valmistelemisesta vuoden 2003 loppuun mennessä.2. korruption vastaisesta yk:n yleissopimuksesta käytyjen neuvotteluiden tuloksetYhdistyneiden Kansakuntien 58. yleiskokous antoi 31 päivänä lokakuuta 2003 päätöslauselman, johon sisältyi korruption vastaisen Yhdistyneiden Kansakuntien yleissopimuksen hyväksyminen. Yleissopimus on avoinna allekirjoittamista varten korkean tason poliittisessa allekirjoituskonferenssissa Meksikon Meridassa 9-11 päivänä joulukuuta 2003.Ennen korruption vastaisen yleissopimuksen neuvotteluista vastaavan tilapäisen komitean kolmatta istuntoa neuvosto valtuutti komission neuvottelemaan niistä yleissopimusluonnoksen määräyksistä, jotka kuuluvat yhteisön toimivaltaan, ja antoi neuvotteluohjeet.Komissio osallistui aktiivisesti tilapäisen komitean neuvotteluihin kyseisten neuvotteluohjeiden pohjalta ja tiiviissä yhteistyössä EU:n jäsenvaltioiden, EU:hun liittyvien maiden ja ehdokasmaiden sekä EU:hun kuulumattomien G8-maiden kanssa.Komissio katsoo, että neuvoston neuvotteluohjeissaan asettamat tavoitteet on saavutettu hyvin. Yleissopimuksessa ja erityisesti sen ehkäiseviä toimenpiteitä ja teknistä apua koskevissa määräyksissä esitetään korkeatasoisia toimenpiteitä aloille, joilla yhteisö on toimivaltainen, ja erityisesti EY:n perustamissopimuksen sisämarkkinoita koskevien määräysten suhteen.Näihin kuuluvat toimenpiteet, jotka koskevat rahanpesun torjuntaa, yksityisen sektorin tilinpäätössuosituksia sekä julkisten hankintojen ja palvelumarkkinoiden avoimuutta ja kaikkien hakijoiden yhtäläisiä mahdollisuuksia, mikä ehkäisee osaltaan korruptiota. Yhteisön politiikka teknisen avun ja kehitysyhteistyön alalla täydentää jäsenvaltioiden harjoittamaa politiikkaa ja sisältää korruption ehkäisyä koskevia määräyksiä.Jos yhteisöstä tulee sopimuspuoli, se katsotaan toimivaltansa rajoissa sopimusvaltioksi. Määräyksiä, jotka koskevat korruptiota ennalta ehkäisevien elinten perustamista (6 artikla), henkilöstöä ja palvelukseenottosääntöjä (7 artikla), virkamiesten menettelysääntöjä (8 artikla), julkisia hankintoja (9 artikla) sekä julkista raportointia ja avoimuutta (10 artikla), tullaan mahdollisesti soveltamaan yhteisöön. Tällaisten yhteisön omaa hallintoa koskevien sitoumusten hyväksyminen, joilla olisi vaikutusta yhteisöoikeuden sisäisiin säädöksiin, kuuluu yhteisön yksinomaiseen toimivaltaan.Komissio katsoo, että koska allekirjoituskonferenssiin on vain vähän aikaa, komission osallistumisen tarkkaa laajuutta ei tarvitse vahvistaa vielä allekirjoitusvaiheessa. Tämä ehdotus ei kuitenkaan rajoita niitä yhteisön valtuuksia, joiden perusteella yleissopimus tehdään.3. päätelmätYleissopimuksen 67 artiklassa määrätään, että alueelliset taloudellisen yhdentymisen järjestöt ja tätä kautta Euroopan yhteisö voivat olla yleissopimuksen osapuolia, jos vähintään yksi niiden jäsenvaltio on yleissopimuksen osapuoli.Yleiskokous kehotti 31 päivänä lokakuuta 2003 antamassaan päätöslauselmassa 58/4 kaikkia valtioita ja toimivaltaisia alueellisia taloudellisen yhdentymisen järjestöjä allekirjoittamaan ja ratifioimaan yleissopimuksen mahdollisimman pian, jotta se tulisi nopeasti voimaan.Jäsenvaltiot ovat ilmoittaneet, että ne allekirjoittavat yleissopimuksen heti, kun se on avattu allekirjoittamista varten Meksikon Meridassa, ja Euroopan yhteisön olisi voitava tehdä samoin. Tämän vuoksi neuvoston puheenjohtajavaltion on nimettävä henkilöt, jotka valtuutetaan allekirjoittamaan korruption vastainen Yhdistyneiden Kansakuntien yleissopimus Euroopan yhteisön puolesta.Tämä komission ehdotus neuvoston päätökseksi sisältää yhden ainoan artiklan, jossa annetaan neuvoston puheenjohtajalle toimivalta nimetä henkilöt, jotka valtuutetaan allekirjoittamaan Euroopan yhteisön puolesta korruption vastainen Yhdistyneiden Kansakuntien yleissopimus.Edellä esitettyjen syiden johdosta komissio ehdottaa neuvostolle, että se hyväksyy liitteenä olevan päätöksen.Ehdotus: NEUVOSTON PÄÄTÖS korruption vastaisen Yhdistyneiden Kansakuntien yleissopimuksen allekirjoittamisesta Euroopan yhteisön puolestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 47 artiklan 2 kohdan, 57 artiklan 2 kohdan sekä 95, 179 ja 181 artiklan yhdessä 300 artiklan 2 kohdan ensimmäisen alakohdan kanssa,ottaa huomioon komission ehdotuksen [1],[1]  EUVL C ..., ..., s. ...sekä katsoo seuraavaa:(1) Neuvosto valtuutti komission neuvottelemaan korruption vastaisen Yhdistyneiden Kansakuntien yleissopimuksen osista, jotka kuuluvat yhteisön toimivaltaan ja joista komissio tämän vuoksi neuvotteli.(2) Neuvottelut on päätetty menestyksekkäästi. Niiden tuloksena laadittu yleissopimus on avoinna valtioille allekirjoittamista varten Meksikon Meridassa 9-11 päivänä joulukuuta 2003 ja tämän jälkeen Yhdistyneiden Kansakuntien päämajassa New Yorkissa 9 päivään joulukuuta 2005.(3) Yleissopimus on avoinna sen 67 artiklan 2 kohdan mukaisesti allekirjoittamista varten alueellisille taloudellisen yhdentymisen järjestöille aloilla, joilla ne ovat toimivaltaisia, jos vähintään yksi niiden jäsenvaltio on allekirjoittanut yleissopimuksen.(4) Jäsenvaltiot ovat ilmoittaneet, että ne allekirjoittavat yleissopimuksen heti, kun se on avattu allekirjoittamista varten Meridassa, ja Euroopan yhteisön olisi voitava tehdä samoin.(5) Yhteisön yleissopimukseen osallistumisen tarkka laajuus vahvistetaan yleissopimuksen tekemisestä tehtävässä neuvoston päätöksessä,ON PÄÄTTÄNYT SEURAAVAA:Ainoa artiklaNeuvoston puheenjohtajalla on toimivalta nimetä henkilö, jolla on valtuudet allekirjoittaa korruption vastainen Yhdistyneiden Kansakuntien yleissopimus yhteisön puolesta sen mahdollista myöhempää tekemistä varten.Tehty Brysselissä [...]Neuvoston puolestaPuheenjohtaja